BSC-LT/ACAData huggingface dataset:
[ca] L'article descriu un projecte d'innovació pedagògica dirigit a alumnes d'Educació Infantil del CEIP Pere Casasnovas de Ciutadella de Menorca. Es comenta que els nens estan pressionats a créixer i a madurar cada vegada més aviat ja que s'anteposen els continguts del currículum front a exercicis que desenvolupin l'emotivitat, la relació amb els altres i l'autoestima. La proposta pedagògica es concreta en la definició de quatre espais-ambients diferents en els quals s'agrupen nins de diferents edats. Amb aquestes activitats es pretén enriquir les relacions entre grups d'alumnes i els seus mestres; desencadenar dinàmiques de pensament, simbolisme i creació; afavorir la motricitat dels nens; adquirir autoconfiança; fomentar el treball en equip, etc. Els resultats d'aquestes activitats denoten que els nens aprenen a observar, actuar, preveure el resultat de la seva acció, sentir els límits de les seves possibilitats i modificar les accions. Es conclou que, gràcies a aquest canvi metodològic, els nens s'impliquen en el seu paper col·laboratiu; augmenten la concentració en el treball, i sincronitzen l'acció motriu i mental. No obstant això, es detecta certa aversió cap a les propostes més obertes i s'evidencien espais que, en un moment determinat, no són tan utilitzats com la resta. Aquest fet dóna lloc a una valoració i posterior replantejament de l'activitat.

[en] This article describes a pedagogy innovation project targeting the preschool students of the public primary school CEIP Pere Casasnovas in Ciutadella (Menorca). It is often said that children feel pressured to grow and mature at an increasingly faster pace because higher priority is placed on curricular contents than on exercises that foster their emotional development, their relationships with others and their self-esteem. This project is founded on the definition of four different spaces in which children of different ages come together and interact. The activities of those spaces aim to enhance the relationships among groups of students and their teachers; generate a dynamic of thought, symbolism and creation; promote children's motor skills; generate their self-confidence and encourage teamwork, among others. The results of these activities suggest that children learn to observe, act and anticipate the outcome of their actions, detect the limits of their prospects and modify their conduct. We conclude that this change in methodology has led children to become more actively involved in their collaborative roles, display greater concentration while on task and synchronize their motor and mental skills. Nevertheless, we also detected some degree of aversion to the most open proposals, and certain spaces were not as widely used as the others were, leading teachers to evaluate and redesign the activity.
[ca] Aquest article analitza el tractament que es dóna al concepte de Desenvolupament Sostenible (DS) als llibres de text de l'Educació Secundària Obligatòria. En primer lloc, es pren en consideració si el DS es recull en la normativa que regula el currículum d'aquesta etapa educativa per tal de, a continuació, analitzar la manera en què es treballa aquest contingut en els llibres de text més utilitzats. Es conclou que, tot i la importància del desenvolupament sostenible per al futur de la nostra societat, només en sis matèries de tota l'etapa de secundària es treballa i que la importància que aquest adquireix en els llibres de text és reduïda, i en alguns casos, inexistent.

[en] This article discusses the treatment that is given to the concept of Sustainable Development (SD) on High School textbooks. Firstly, it takes into account if the SD is collected in the regulations governing the educational curriculum of this stage in order to then analyse the way in which this content is discussed in the most common textbooks. In a nutshell, despite the importance of sustainable development for the future of our society, only six SD subjects are addressed in High School and the importance this work has acquired in textbooks is little, and in some cases, non-existent.
[ca] L'article exposa l'experiència viscuda per l'equip d'educació infantil del CEIP Son Basca, de Sa Pobla, amb la implementació del treball per ambients. El projecte, iniciat al curs 2008-2009, arran de la participació de les autores a les VI Jornades Pedagògiques (Barcelona), inclou tots els membres de la comunitat educativa. Aquesta experiència de treball per ambients ha suposat l'establiment de set espais en els què els infants de tres a cinc anys poden experimentar, setmanalment, diferents situacions d'aprenentatge lúdic i actiu i expressar-se amb diferents llenguatges. Les propostes ludicodidàctiques són: experimentació, artística, mediateca, jugam a ser, berenar, música i hort. Els infants, sense segregació en funció de l'edat, treballen des d'hàbits fins a continguts curriculars de música, passant pel joc simbòlic o l'expressió oral i escrita

[en] This article presents the experience of the preschool education team at the primary school CEIP Son Basca, in Sa Pobla, with the implementation of environment-based work. The project began in the 2008-2009 academic year following the authors' participation in the Sixth Pedagogy Conference (Barcelona) and has involved the participation of every member of the educational community. This environment-based work experience entails the establishment of seven different spaces. Each week, children between ages three and five are given the opportunity to experiment with different entertaining and active learning situations and express themselves using different languages. These amusing and educational activities include artistic and media experimentation, "let's pretend we're", the morning snack, music and gardening. Without being separated by age, the children work on everything from habits to curricular music content, as well as symbolic games and oral and written expression.
[ca] Aquest text fa referència a l'important avenç experimentat en el camp de la investigació en educació musical en aquests darrers anys, que ens ha atorgat transformacions importants en la manera d'organitzar l'ensenyament i l'aprenentatge de la música. S'insta la necessitat de donar suport als professionals de la música que tenguin interès a adquirir la capacitat investigadora, també com potenciar el treball conjunt entre el professorat que pertany als enseyaments especialitzats de música i els ensenyaments de música universitaris. Tot això contribuirà a un millor i major coneixement, creixement i revitalització de les nostres àrees d'estudi.

[en] This text refers to the important step forward in the field of music education in the last years. This step has provided us with important transformations in the way of organizing music teaching and learning. Likewise, it urges for the need to support music teachers with interest in acquiring research skills, and boosting the work between specialized music teachers and university music teachers. All this will contribute to a better knowledge of our study areas and to the growth and strengthening of them.
[ca] Els autors participants en el projecte d'innovació educativa "1:1 un ordinador un alumne", entre l'empresa Acer i l'European Schoolnet, cerquen interpretacions a les correlacions trobades entre els resultats de l'Informe PISA i les enquestes inicials, que es varen fer al professorat participant, a l'inici del projecte esmentat. En aquestes enquestes el professorat expressà els nivells de confiança a l'hora d'emprar els ordinadors en educació.

[en] The authors of this article took part in "1:1 one computer for each student," an innovative education project sponsored by the company Acer and the European Schoolnet. This article aims to explain some of the correlations that have been detected among the findings of the PISA Report and the results of the survey carried out among the participating teachers at the start of the project. In the survey, the teachers expressed their levels of trust vis-à-vis the use of computers in education.
[ca] L'arqueologia sovint és percebuda des de la societat com una disciplina amb un alt component exòtic i romàntic però d'escàs valor pel que fa al seu paper social i el seu caràcter científic. Des de l'àrea de prehistòria de la UIB s'està tractant de canviar aquesta concepció amb tot un conjunt d'activitats formatives i didàctiques adreçades als diferents nivells educatius i al públic en general amb l'objectiu d'apropar el caràcter científic i professional, que posseeix actualment la disciplina. Dins d'aquesta estratègia s'emmarca l'Arqueòdrom del Campus UIB, un jaciment simulat configurat expressament per permetre que els participants desenvolupin, mitjançant una sèrie d'activitats i el suport de professors i monitors, els coneixements propis envers l'arqueologia del segle XXI. A més, gràcies a aquesta estratègia d'aprenentatge fora de l'aula es treballen també altres temes transversals, com la sensibilització envers el patrimoni i les ciències socials en general.

[en] Archaeology is often viewed by society as a highly exotic and romantic discipline, yet its social and scientific role is underrated. The Prehistory Department at the Universitat de les Illes Balears has now set out to change this conception through a group of educational activities targeting different school levels and the general public. The idea is to make the scientific and professional nature of the discipline more accessible to society. As part of this strategy, the UIB Campus has opened the Archaeodrome, which consists of a replica of an archaeological site specially designed to increase the participants' awareness of the archaeology of the 21st century. This on-site teaching strategy outside of the classroom moreover extends to other disciplines, raising public awareness of and appreciation for heritage and the social sciences in general.
[ca] Aquests darrers anys s'ha reiterat la importància d'establir una major relació entre les empreses i la universitat. És necessari desenvolupar una planificació estratègica que connecti aquests dos àmbits per tal d'assegurar una formació adequada i completa dels estudiants universitaris tenint present les demandes del mercat laboral. Aquest treball aprofundeix en aquesta connexió considerant que els coneixements adquirits a la universitat i les competències que se'n deriven s'han de poder posar en funcionament en la realització de les pràctiques en empresa, la qual cosa ha de facilitar la incorporació dels universitaris als llocs de treball. Per altra banda, s'explica quines són les principals competències exigides als estudiants i l'allunyament d'aquestes respecte a la formació del pla d'estudis actual. Es posen de manifest les mancances i problemes que tant universitaris com empreses i universitats mostren per tal de fer front als nous reptes. Finalment es plantegen les pràctiques en empresa com a eina i mecanisme per a solucionar la discordança existent entre les dues realitats, universitat i empresa, i es fa una proposta metodològica explicant quines han de ser les pautes d'actuació dels agents implicats.

[en] Recently, the importance of establishing a closer relationship between business and the university has been reiterated. A strategic plan needs to be developed to connect these two areas to ensure that university students receive complete, appropriate training that takes job market demands into account. This paper focuses on this connection and considers that the knowledge acquired at university and powers arising therefrom should be able to operate work experience in business, to facilitate the incorporation of the college job market. On the other hand, it explains the core competencies required of students and the distancing of those institutions to the formation of the current curriculum. It highlights the shortcomings and problems that both universities, companies and universities have to face new challenges. Lastly, the paper addresses business practices as a tool and mechanism for resolving the discrepancy between the two realities —the university and business— and proposes a method to explain the action guidelines for the agents involved.
[ca] L'evolució de l'escriptura musical és el resultat d'una progressió lingüística que s'ha anat forjant durant anys com a resposta a la necessitat de plasmar gràficament el nostre entorn sonor. Refer els passos de recerca seguits per l'home occidental, per tal de representar per escrit els sons, i utilitzar com a principal eina d'anàlisi cadascun dels dibuixos aportats pels infants com a resposta gràfica a diferents estímuls sonors (intensitat, altura, durada i timbre), ha permès als alumnes d'educació infantil acostar-se al món de la composició, al llenguatge i la sonoritat contemporanis, i a la conjunció de diferents arts plàstiques, com el dibuix i la música.

[en] The evolution of musical composition is the outcome of linguistic progression for many years shaping as a response for the need to embody our sound environment. Rebuilding the steps forward of research followed by the Western man, written in order to represent the writing sounds, and using as a primary tool of analysis each one of the drawings made by children as a response to different sound stimuli (height, length and intensity, tone), has allowed students from primary school to approach the composition world of modern language and sonority, and the combination of plastic arts such as drawing and music.
[ca] De sempre s'han valorat les experiències que una mare té durant l'embaràs com a vitals pel desenvolupament del futur infant. Sobretot des de les investigacions de Sigmund Freud i Otto Rank entorn del trauma del naixement, diferents teories i escoles han intentat esbrinar unes pautes profilàctiques per tal d'assegurar el bon desenvolupament del nadó. El fet que la música influeix sobre el desenvolupament del fetus humà no es pot discutir, sobretot des de les aportacions de personalitats com Thomas Verny, Oliver Sacks, Frederic Leboyer i experiències com les de les mares cantaires de la maternitat de Pithiviers (París). Aquest article pretén ser un apropament a un taller experimental multidisciplinari per a embarassades que tingué lloc al 2010 a Manacor, promogut per l'Associació 0-3 Anys, i que inclogué cant, moviment i audició conscient. Hem de pensar, doncs, en una educació musical prenatal?

[en] As far as we know a mother's experience during pregnancy has been vital for the development of the unborn child. Since Sigmund Freud and Otto Rank studied birth trauma, different approaches have attempted to determine the prophylactic steps that ensure optimum child development.There is no doubt about the fact that music has a strong influence on the human foetus, as seen in studies by Thomas Verny, Oliver Sacks, Frederic Leboyer, and through experiences such as The singing mothers of Pithiviers Hospital (Paris). This proposal describes the multidisciplinary workshop (organized by Associació 0 a 3) for pregnant women that took place in Manacor last year, which included vocal exercises, singing, movement and active listening. Must we now seriously consider a prenatal musical education?
[ca] El Llavi Ròmbic Inferior (LRI) és una estructura neuroepitelial transient del romboencèfal dorsal que genera nuclis profunds del tronc de l'encèfal, com ara els nuclis vestibulars, auditius i precerebel·lars. En aquest treball hem seguit la població progenitora del LRI durant els primers estadis neurogènics i de morfogènesi per entendre la funció proneural i la dinàmica dels progenitors durant l'especificació neuronal. Informem sobre la xarxa genètica reguladora depenent d'atoh1 que opera al LRI, així com del comportament proliferatiu i migratori de les cèl·lules derivades del LRI servint-nos d'experiments funcionals i d'imatge in vivo d'embrions de peix zebra. Proposem que atoh1a i atoh1b estan subfuncionalitzats: atoh1a actua com a gen selector dels progenitors LRI, mentre que atoh1b funciona sota atoh1a mantenint el seu programa neurogènic. A més, els estudis de llinatge cel·lular in vivo mostren la regionalització dels diferents modes de divisió, orquestrant així l'equilibri entre la diferenciació neuronal i l'auto-renovació progenitora.

[en] The Lower Rhombic Lip (LRL) is a transient neuroepithelial structure of dorsal hindbrain that gives rise to deep brainstem nuclei like the vestibular, auditory and precerebellar nuclei. In this work, we have followed the LRL-progenitor cell population through early steps of neurogenesis and hindbrain morphogenesis to understand proneural function and progenitor dynamics during neuronal specification. We provide information about the atoh1 gene regulatory network operating in the specification of LRL cells, and the kinetics of cell proliferation and behaviour of atoh1a-derivatives by using functional and in vivo imaging strategies in the zebrafish embryo. We propose that atoh1a and atoh1b have subfunctionalized: atoh1a acts as the fate selector gene in LRL-progenitors, whereas atoh1b acts as the downstream neuronal differentiation gene carrying out the neurogenic program. Moreover, our in vivo cell lineage approaches revealed a regionalization of modes of division within the LRL, orchestrating the balance between neuronal differentiation and progenitor cell self-renewal.
[ca] Calen noves aproximacions per la gestió i anàlisi de les enormes quantitats de dades biològiques generades per les tecnologies modernes. Les solucions existents, sovint fragmentaries i descoordinades, requereixen elevats nivells de formació bioinformàtica. Hem desenvolupat tres aplicacions que il•lustren diferents estratègies per ajudar als usuaris no experts en informàtica a aprofitar al màxim les seves dades. SNPator és un paquet de fàcil us que integra les eines usades habitualment en estudis de associació genètica: des del control de qualitat fins les anàlisi estadístiques. CHAVA és una aplicació visual interactiva per a la determinació de CNVs a partir de dades aCGH. Presenta les dades visualment per ajudar a valorar la qualitat de les CNV predites i ajudar a optimitzar-la. Haplotype Pattern Analysis presenta dades d'anàlisi d'associació haplotípica de forma visual per tal que els usuaris puguin reconèixer patrons de associacions que no es possible detectar amb tests de SNPs individuals.

[en] New approaches are needed to manage and analyze the enormous quantity of biological data generated by modern technologies. Existing solutions are often fragmented and uncoordinated and, thus, they require considerable bioinformatics skills from users. Three applications have been developed illustrating different strategies to help users without extensive IT knowledge to take maximum profit from their data. SNPator is an easy-to-use suite that integrates all the usual tools for genetic association studies: from initial quality control procedures to final statistical analysis. CHAVA is an interactive visual application for CNV calling from aCGH data. It presents data in a visual way that helps assessing the quality of the calling and assists in the process of optimization. Haplotype Association Pattern Analysis visually presents data from exhaustive genomic haplotype associations, so that users can recognize patterns of possible associations that cannot be detected by single-SNP tests.
[ca] Les proteïnes del grup Polycomb són repressores transcripcionals que controlen la identitat cel·lular i el desenvolupament. En els mamífers, almenys cinc proteïnes Cbx diferents es creu que estan associades amb el complex repressiu de Polycomb 1 (PRC1, en anglès). Cbx6 i Cbx7 són les proteïnes Cbx més expressades en les cèl·lules mare embrionàries (ES, en anglès), però poc se sap sobre la funció de Cbx6 en aquestes cèl·lules. En aquesta tesi hem caracteritzat la funció de Cbx6 en la pluripotència i en la diferenciació de les cèl·lules ES. Hem observat que Cbx6 és un regulador essencial per la identitat de les cèl·lules ES, ja que l'abolició de la funció de Cbx6 desestabilitza la xarxa de pluripotència a través d'una pertorbació de les vies de senyalització de Wnt i MAPK, la qual cosa desencadena la diferenciació cap a ectoderm. L'espectrometria de masses de Cbx6, així com la seva distribució genòmica a la cromatina, revela que Cbx6 està estretament enllaçada amb el complex canònic de PRC1 (cPRC1), tot i així, sorprenentment, els nostres resultats indiquen que també té una funció no canònica (ncPRC1). En conjunt, els nostres resultats revelen que Cbx6 és un component essencial per a la biologia de cèl·lules ES, i contribueix a la complexitat estructural i funcional del complex PRC1.

[en] Polycomb group (PcG) proteins are transcriptional repressors that control cell identity and development. In mammals, at least five different Cbx prorteins are believed to associate with the core Polycomb repressive complex 1 (PRC1), Cbx6 and Cbx7 are the more expressed in embryonic stem (ES) cells, yet little is known about the function of Cbx6 in these cells. Here we have characterized the function of Cbx6 in ES cell pluripotency and differentiation. We show that Cbx6 is an essential regulator of ES cell identity, since ablation of Cbx6 function destabilizes the pluripotency network, trough a perturbation of the Wnt and Mapk signalling pathways, and triggers differentiation towards the ectoderm fate. Cbx6 mass spectrometry data and genome-wide chromatin occupancy unveils that Cbx6 is unequivocally linked to the canonical PRC1 (cPRC1) complex, however, contrary to expectations, our results indicate that Cbx6 also has a non-canonical PRC1 function. Taken together, our findings reveal that Cbx6 is an essential component for ES cell biology, and contributes to the structural and functional complexity of the PRC1 complex.
[ca] Aquesta tesi aporta nou coneixement sobre la història evolutiva del gènere Cerastes, un grup de serps verinoses poc estudiades i altament adaptades a les condicions àrides del nord d'Àfrica i d'Aràbia. Utilitzant diversos enfocaments genòmics, desxifrem relacions evolutives noves i inesperades dins d'aquest grup, contradient hipòtesis evolutives prèvies basades en morfologia i marcadors mitocondrials. Posteriorment, vam ensamblar un dels primers genomes de referència d'alta qualitat a nivell cromosòmic per als escurçons de la subfamília Viperinae, destacant l'absència de reorganitzacions cromosòmiques dins dels escurçons. A més, mitjançant l'ús d'RNA-seq i proteòmica, identifiquem les principals toxines en el verí de C. gasperettii, ubicant la seva posició genòmica i comparant la variació en el nombre de còpies gèniques entre espècies verinoses. A partir de dades genòmiques, inferim diversos paràmetres genòmics de conservació per al gènere Cerastes i revelem com la variació estructural és un mecanisme important que impulsa la variabilitat del verí en les principals famílies de toxines per a aquesta espècie. Finalment, avaluem l'efectivitat dels mètodes genòmics aplicats en aquesta tesi i analitzem les seves fortaleses i limitacions per abordar tant l'estudi del verí com la història evolutiva d'espècies no model.

[en] This thesis adds new knowledge to the evolutionary history of the genus Cerastes, a group of understudied venomous snakes highly adapted to the arid conditions of North Africa and Arabia. Using several genomic approaches, we disentangled new and unexpected evolutionary relationships within this group, contradicting previous evolutionary hypothesis based on morphology and mitochondrial markers. Then, we assembled one of the first high-quality chromosome-level reference genomes for true vipers, highlighting the absence of chromosomal rearrangements within vipers. Moreover, using RNA-seq and proteomics, we identified the main toxins in the venom of C. gasperettii, identifying their genomic location and comparing the gene copy number variation among venomous species. Using genomic data, we inferred several conservation genomic parameters for the genus Cerastes and unravelled how structural variance is an important mechanism driving venom variation in the main toxin families. Finally, we assessed the effectiveness of the genomic methods applied in this thesis and analysed their strengths and limitations in addressing both the study of venom and the evolutionary history of non-model species.